Die goedkoopste dalk ook die besteCitroën C3. (Foto: Verskaf) Daar was onlangs ŉ oulike buksie by die kantoor om getoets te word. Dit is geen geheim dat ek ŉ Citroën-liefhebber is nie. Ek het al drie gehad. Almal C3’s. Myne is wel die 1.4-Hdi-diesel. Daar was ŉ leë plekkie in my hart ná Citroën besluit het om vir ŉ ruk geen modelle in te voer nie. Te danke aan Xavier Gobille en sy werk by Peugeot Citroën Suid-Afrika is daar nou weer drie modelle in die Citroën-reeks. Die C3, C3 Aircross en C5 Aircross. Ons het onlangs die C3 1.2T Shine getoets. Waar pas hy in die mark? Die Citroën C3 is ŉ B-segment-luikrugmotor. Dink Polo en Fiesta. Ek sê nog altyd – ŉ voertuig kan net meeding in ŉ mark waar hy óf een ding uitermatig goed doen, óf spesifiek uniek is. Die Citroën C3 is presies daai kar. In ŉ see B-segment-luikrûe staan hy kop en skouers bó die res uit wat ontwerp betref. Dit lyk kraakvars en uniek. Ek is gek na die rooi dak en spieëltjies én die Airbump-hobbeltjies aan die deurpanele om te keer vir stampe in ŉ parkeerterrein. Citroën C3. (Foto: Verskaf) Die puik ontwerp is nie beperk tot die buitekant nie. Binne is die C3 ware Citroën. Die sitplekke is uiters gemaklik, en die ontwerp modieus. Die C3 voel lekker ruim, en die kajuit is ergonomies uitgelê. Daar is ŉ magdom veiligheidstelsels soos ses lugsakke om jou veilig te hou, asook CarPlay en Android Auto. Die enjin beïndruk ook. ŉ 1.2-turbodriesilinder-petrolenjin bied 81 kW en 205 Nm. Die krag word na die voorwiele gestoot deur ŉ 6-spoed-dubbelkoppelaarratkas. O ja, 0–100 km/h duur ŉ ratse 9.4 sekondes en die C3 sal aanhou hol tot ŉ indrukwekkende 194 km/h. Vir ŉ klein tjor is dit fantasties. Ritgehalte – soos met enige Citroën – is uit die boonste rakke. Die padhouvermoë is alles wat mens ooit van só ŉ tjor sou wou hê. Al klagte wat ek het oor die nuwe reeks Citroëns – dit sluit die C3, C3 Aircross en C5 Aircross in – is die feit dat hulle remme maklik kromtrek as hulle warm word. Citroën C3. (Foto: Verskaf) Die Citroën C3 voer ŉ paar truuks in sy mou. In vergelyking met die Volkswagen Polo en Ford Fiesta is hy die goedkoopste. Hy is die vinnigste 0–100 km/h en het die beste diensplan met ŉ reusemarge. Hy is ook glad nie gewild nie – so, sy versekering behoort goedkoop te wees en sy diefstal- en kapingrisiko heelwat laer as sy mededingers. ŉ Wen-wen wat mý betref. Die reeks lyk só: Die reeks word gedek deur ŉ 5 jaar/100 000 km-waarborg en 5 jaar/100 000 km-diensplan. Die kompetisie lyk só: 3 jaar/45 000 km-diensplan 4 jaar/60 000 km-diensplan 4 jaar/60 000 km-diensplan Tussen dié mededingers maak die C3 die meeste sin as jy net ŉ oulike tjor soek en die Swift Sport as jy ŉ louwarm buksie met ŉ bietjie woema soek.